

**Cyfarfod: Cyd-bwyllgor Archwilio**

**Lleoliad: *Teams***

**Dyddiad: 26th Gorffennaf 2023**

|  |  |
| --- | --- |
| **Aelodau:** | Ms Kate Curran (KC) (Cadeirydd)Mr Farhan Shakoor (FS)Mr Brian Jones (BJ)Mr David MacGregor, (DM) |
| **Mynychwyr y Cyd-bwyllgor Archwilio** | Mr Dafydd Llywelyn, Comisiynydd yr Heddlu a Throseddu (CHTh)Mrs Carys Morgans, Prif Weithredwr (PW)Mr Edwin Harries, Cyfarwyddwr Cyllid (CC)Ms Nicola Davies, Pennaeth Cyllid Corfforaethol (Dros Dro) (ND)Mr Jonathon Maddock, TIAA (JM)Ms Eleanor Ansell, Archwilio Cymru (EA)Ms Lucy Evans, Archwilio Cymru (LE)Mr Matthew Edwards, Archwilio Cymru (ME)Ms Gaynor Maddox, Pennaeth Rhaglenni a Newid (GM)Ms Karen Davies, Uwch Gyfrifydd (KD)Mr Neil Evans, Rheolwr Busnes – SCHTh (NE) |
| **Ymddiheuriadau** | Dr Richard Lewis, Prif Gwnstabl (PG)Mr Steve Cockwell, Dirprwy Brif Gwnstabl (DBG)Ms Beverley Peatling, Prif Swyddog Cyllid (PSC)Arolygydd Richard Janas, Arolygydd – Archwilio ac Arolygu (ArolRJ)Ms Dionne Collins, Cynghorydd Parhad Busnes a Pherygl (DC) |
| **Datganiadau o Ddiddordeb:** | Dim. |

|  |
| --- |
| CRYNODEB O’R CAMAU GWEITHREDU O GYFARFOD 2 CHWEFROR 2023 |
| **Rhif y Cam Gweithredu**  | **Crynodeb o’r Cam Gweithredu**  | **I’w ddatblygu gan**  | **Cynnydd** |
| A26 | Sylwadau’r rheolwyr i gynnwys cyflwyno’r rheoliadau wrth fynd ymlaen.  | TIAA/ND | Yn parhau  |

|  |
| --- |
| CRYNODEB O’R CAMAU GWEITHREDU O GYFARFOD 28 MAWRTH 2023 |
| **Rhif y Cam Gweithredu** | **Crynodeb o’r Cam Gweithredu**  | **I’w ddatblygu gan** | **Cynnydd**  |
| A30 | Cysylltu argymhellion agored perygl uwch sydd wedi bod ar agor ers amser maith â’r gofrestr risg.  | GM | Yn parhau  |
| A31 | Ychwanegu lefelau blaenoriaeth argymhellion agored i adroddiadau yn y dyfodol er mwyn helpu dealltwriaeth.  | TIAA | Wedi’i gwblhau  |
| A32 | Adolygu’r lefel de minimis o £6,000 yn y polisi rhwng cyfalaf a refeniw. | PSC/CC | Wedi’i gwblhau  |
| A33 | Dod â’r archwiliad ar Wasanaethu Dioddefwyr Goleudy’n gynt o fewn y cynllun archwilio.  | TIAA | Yn parhau  |
| A34 | Uno’r archwiliadau TG ar barhad busnes ac adfer ar ôl trychineb.  | TIAA | Yn parhau  |
| A35 | Rhannu’r adroddiad blynyddol diwygiedig â’r aelodau ar gyfer eu cymeradwyaeth.  | SCHTh | Wedi’i gwblhau  |
| A36 | Y Grŵp Llywodraethu Corfforaethol i ystyried y broses mewn perthynas â chymeradwyo’r awydd am risg.  |  | Yn parhau |

1. **Cofnodion y cyfarfod a gynhaliwyd ar 28 Mawrth 2023 2023 a Materion yn Codi**

Holodd FS pryd y byddai materion sy’n ymwneud â Rheoli Gwybodaeth fel y’u trafodwyd o dan Gam Gweithredu A30 yn cael eu hychwanegu i’r gofrestr risg ar gyfer eu monitro. Nododd EH y dylid cynnwys hyn ar y gofrestr risg, ond bod cynllun ar waith ar gyfer mynd i’r afael â’r problemau.

Nododd KC fod disgwyl i gynllun gwaith y Cyd-bwyllgor Archwilio gael ei osod ar yr agenda ym mhob cyfarfod er mwyn rhoi amser i’r Pwyllgor ystyried y cynllun gwaith a’i ofynion dros y 12 mis nesaf.

Dywedodd KC hefyd ei bod hi’n hen bryd cynnal cyfarfod rhwng y Pwyllgor a’r Archwilwyr, a gofynnodd am i hyn gael ei ddatblygu.

**A1 2023/24: Bod cynllun gwaith y Cyd-bwyllgor Archwilio’n cael ei gyflwyno ym mhob cyfarfod.**

**A2 2023/24: Bod cyfarfod yn cael ei sefydlu rhwng y Pwyllgor a’r Archwilwyr.**

**D1 2023/24: Derbyniwyd bod cofnodion y cyfarfod a gynhaliwyd ar 28 Mawrth 2023 yn gofnod cywir gan y Pwyllgor.**

1. **Cylch Gorchwyl y Cyd-bwyllgor Archwilio**

Nododd y PW fod y cylch gorchwyl ar gyfer y Pwyllgor wedi’u hadolygu dros gyfnod o amser a bod diwygiadau pellach i’w hystyried a’u cymeradwyo. Nodwyd fod y ddogfen yn gyson â Chyd-bwyllgor Archwilio Gogledd Cymru. Nododd DM fod y geiriad mewn rhai adrannau o’r ddogfen yn ymddangos yn anymarferol, er enghraifft, “bod y Cyd-bwyllgor Archwilio’n sicrhau bos archwilio allanol yn darparu gwerth am arian…” Teimlwyd bod y gair ‘sicrhau’ yn rhy gryf. Cynghorodd y PW fod y geiriad hwn wedi’i gymryd o ganllawiau CIPFA, ond cytunodd â DW. Awgrymodd y PW y dylid newid y gair ‘sicrhau’ i ‘goruchwylio’ a chytunodd yr Aelodau.

**A3 2023/24: Bod y gair ‘sicrhau’ a gynhwysir yn y cylch gorchwyl mewn perthynas â gwerth am arian yn cael ei newid i ‘goruchwylio’.**

1. **Y Grŵp Llywodraethu Archwilio**

Rhoddodd ND drosolwg o’r prif drafodaethau o gyfarfod y Grŵp Llywodraethu Archwilio a gynhaliwyd ar 22 Mehefin 2023. Rhoddodd ND drosolwg o gynllun archwilio 2022/2023, sydd bellach wedi’i gwblhau. Cwblhawyd 20 archwiliad yn ystod y flwyddyn ac mae 3 wedi’u gohirio tan y flwyddyn gyfredol hon. Ar hyn o bryd, mae 28 argymhelliad ar agor, sy’n ostyngiad dros y 18 mis diwethaf. Fodd bynnag, mae dyddiadau gweithredu amcangyfrifol mewn perthynas â’r argymhellion agored.

Trafodwyd cynllun 2023/2024 a mynegwyd pryderon mewn perthynas ag amseroldeb y gwaith a oedd yn cael ei gyflawni. Ar ôl trafod gyda JM, cadarnhawyd bod hwn yn fater darpariaeth adnoddau sydd eisoes wedi’i drin, ac mae hyder y bydd y cynllun archwilio’n cael ei gyflenwi erbyn diwedd y cyfnod.

1. **Dogfen ISA260 Archwilio Cymru mewn perthynas â Chyfrifon 2021/2022**

Croesawodd y Cadeirydd gydweithwyr o Archwilio Cymru a nododd y bu’n daith hir i i gyrraedd y sefyllfa o gymeradwyo’r cyfrifon. Cytunodd ME fod paratoi’r cyfrifon yn fwy heriol na’r hyn a ddisgwyliwyd. Yr agwedd bwysig i’r Pwyllgor ei nodi oedd y byddai’r Archwilydd Cyffredinol yn cyhoeddi barn ddiamod ar y cyfrifon unwaith y byddai’r adroddiad hwn a’r llythyrau sylwadau wedi’u cytuno, sy’n ganlyniad cadarnhaol iawn.

Cynghorwyd y Pwyllgor fod un maes pryder posibl i annibyniaeth wedi’i nodi. Mae Archwilio Cymru wedi ystyried materion a lliniariad y perygl o annibyniaeth yn cael ei gyfaddawdi ac mae Archwilio Cymru wedi llunio eu gofynion moesegol yn hynny o beth.

Mae’r oedi o ran y cyfrifon yn deillio o ddau amcangyfrif allweddol a gynhwysir o fewn y cyfrifon mewn perthynas â phrisio asedau a chyfrifeg cyfalaf tir ac adeiladau.

Holodd DM sut y byddai’r Cyd-bwyllgor Archwilio’n monitro’r argymhellion a chytunwyd y byddai diweddariadau ar gynnydd yn erbyn yr argymhellion yn cael eu cyflwyno i’r Pwyllgor yn ystod y flwyddyn.

Holodd y Cadeirydd pwy fyddai’n darparu’r hyfforddiant ychwanegol ar gyfer staff o gwmpas cyfrifeg cyfalaf technegol. Cadarnhaodd y byddai’r CC yn gwneud hyn yn fewnol yn bennaf. Holodd DM pa un ai a oedd angen cynnal prisiadau asedau llawn ar sail flynyddol gan y byddai hyn yn gostus a chynghorodd y CC bod y prisiad yn cael ei wneud ar sail dreigl.

**A4 2023/24: Bod cynnydd yn erbyn yr argymhellion a gynhwysir o fewn yr adroddiad ISA260 yn cael ei adrodd yn ôl i’r Pwyllgor.**

1. **Llythyrau Sylwadau Drafft 2021/2022**

Ystyriodd y Pwyllgor y llythyrau, gan gytuno â’r cynnwys.

1. **Datganiad o Gyfrifon Blynyddol 2021/2022**

Ystyriodd y Pwyllgor yr adroddiad a holodd DM pa un ai a oedd 57 swyddog heddlu wedi’u recriwtio. Cadarnhawyd eu bod wedi, a bod 13 ychwanegol hefyd wedi’u recriwtio. Holwyd pa un ai a oedd diweddariad mewn perthynas â chyfraniadau cyflogwyr i bensiynau, sydd o bosibl yn codi i 50%. Dywedodd y CC nad oedd hyn wedi’i gadarnhau eto gan fod gwaith yn mynd rhagddo, ond mae hyn yn bryder cenedlaethol.

Nododd DM fod grant wedi’i dderbyn ar gyfer Ymgyrch Asper o fewn yr adroddiad, a oedd yn ymwneud â’r gwaith yr ymgymerwyd ag ef ym Mhenalun. Holodd pa un ai a fyddem yn cael rhywbeth tebyg ar gyfer y gwaith sy’n digwydd ar hyn o bryd yng Ngwesty Parc y Strade. Nododd EH ei fod dal yn aneglur beth fyddai’n digwydd a sut y byddai’r costau’n cael eu hadfer. Cadarnhaodd CHTh fod cost yr ymgyrch yn cael ei chipio yn barod ar gyfer yr adeg pan ellir cyflwyno sylwadau i’r Swyddfa Gartref ar gyfer ad-daliad o’r costau.

1. **Datganiadau Cyfrifo 2022/2023**

Dywedodd y CC fod cyfriflyfr wedi’i gau ac y bydd y datganiadau’n cael eu paratoi o fis Medi. Roedd tanwariant cynlluniedig wedi’i gynnwys yn y cynllun ariannol tymor canolig o £1.3 miliwn ar gyfer 2022/3 a disgwylir y bydd yr alldro terfynol £1.4 miliwn yn uwch na hynny. Mewn perthynas â’r flwyddyn gyfredol - 2023/4, sydd ar hyn o bryd yn adrodd sefyllfa gadarnhaol o ran gwariant yn erbyn y gyllideb - er nad yw’r dyfarniad cyflog o 7% yn cael ei ariannu’n llawn o gyllidebau a grantiau.

**A5 2023/24: Terfynir y dyddiad ar gyfer y seminar cyllid.**

1. **Adroddiad yr archwilwyr mewnol:**
	1. **Adroddiad Sicrwydd Rheoliadau Mewnol Cryno**

Dywedodd JM fod yr adroddiad yn cynnwys gwybodaeth mewn perthynas â’r codau ymarfer sy’n cael eu dilyn pan mae sefydliadau’n cael eu harchwilio gan gwmni allanol. Nododd JM hefyd eu bod nhw wedi derbyn adroddiad archwiliad da. Cadarnhawyd hefyd na fu unrhyw achosion twyll ers y cyfarfod diwethaf. Cynghorodd JM y Pwyllgor fod un adroddiad archwiliad yn ddyledus ac mai adroddiad ar y cyd oedd hwn perthynas â’r system OLEO a oedd yn ymwneud ag oedi mewn gwasanaeth heddlu arall.

Nododd FS fod diweddariadau sydd eu hangen wedi’u cynnwys o fis Gorffennaf 2022, a holodd pa un ai a ddylid eu hychwanegu i’r gofrestr risg. Holwyd am bwynt arall mewn perthynas â’r adolygiad Adfer ar ôl Trychineb TGCh sydd wedi’i drefnu ar gyfer Chwarter 4 a pha un ai a ddylid cynnwys Cynllun Parhad Busnes ar gyfer lefel sicrwydd uwch hefyd.

Dywedodd JM eu bod nhw’n mynd ar ôl swyddogion am ymatebion ac y byddant yn gweithio’n agos ag ND ar y mater hwn wrth fynd ymlaen. Ychwanegodd ND fod sicrwydd o fewn Dyfed-Powys fod system dynn mewn grym i gael sylwadau yn ôl a bod yr heriau’n gorwedd yn gyffredinol gyda heddluoedd eraill. Dywedodd BJ y dylid codi hyn yng nghyfarfod Cymru gyfan nesaf o Gyd-bwyllgorau Archwilio.

**A6 2023/24: Codi oedi o ran derbyn ymatebion i adroddiadau archwilio mewnol cydweithredol gan heddluoedd eraill yn y cyfarfod Cymru Gyfan nesaf ar Gyd-bwyllgorau Archwilio.**

* 1. **Adolygiad Dilynol**

Nododd JM fod 12 argymhelliad yn weddill gyda dyddiadau targed diwygiedig. Nododd KC ei fod yn siomedig darllen bod anawsterau o ran cael tystiolaeth gan swyddogion a holodd pa un ai a yw swyddogion yn mynd ar ôl y wybodaeth hon. Dywedodd JM fod y mater yn cael ei ddwysau i’r Rheolwr os na fydd ymateb ar ôl yr ail ymgais.

**A7 2023/24: Y PW ac ND i gwrdd â TIAA i archwilio’r manylion tu ôl i’r sylwadau o fewn yr adroddiad Dilynol cyn cyfarfod nesaf y Grŵp Llywodraethu Archwilio.**

* 1. **Caffael Gwrth-dwyll Cydweithredol**

Nodwyd bod sicrwydd rhesymol i Heddlu Dyfed-Powys gydag argymhelliad blaenoriaeth dau o ganlyniad i fethu â chwblhau gwiriadau taliadau dyblyg a chodwyd argymhelliad i fynd i’r afael â hyn a gwirio ac adfer y taliadau dyblyg. Nodwyd dau argymhelliad blaenoriaeth tri arall mewn perthynas â pholisi chwythu’r chwiban diwygiedig a oedd wedi’i lanlwytho i’r wefan a’r angen i gwblhau’r Datganiad Caethwasiaeth Fodern a’r Cynllun Gweithredu.

**ch. Ansawdd Data Cydweithredol**

Adolygiad cynghorol gydag argymhelliad lefel is mewn perthynas â chyflwyno *Sharepoint* ac absenoldeb cynllun prosiect. Holodd FS pa ddata sy’n cael ei rannu ar *Sharepoint* ac ymhle mae’r data’n cael ei rannu ar hyn o bryd. Ymddengys mai’r ffocws yw datblygu *Sharepoint*. Cynghorodd y CC fod *Office365* yn cael ei gyflwyno a bod strategaeth tymor hirach yn cael ei datblygu o ran cadw ffeiliau. Mae’r sefydliad yn fodlon ac yn dawel eu meddyliau bod ffeiliau’n cael eu cadw ac yn ddiogel. Nododd y Cadeirydd fod y terfynau’n ymddangos yn uchelgeisiol ac awgrymodd y dylid edrych arnynt.

**A8 2023/24: Ystyried y terfynau amser ar gyfer datblygu strategaeth rheoli data tymor hir a’u diwygio os oes angen.**

* 1. **Strategaeth Rheoli Fflyd Gydweithredol**

Canlyniad: Sicrwydd sylweddol ar gyfer Heddlu Dyfed-Powys gydag un argymhelliad blaenoriaeth 3 mewn perthynas â’r trawsnewid i gerbydau di-allyriadau ac nid oedd y gofynion ystâd yr oedd eu hangen i gyflawni hynny wedi’u cynnwys o fewn y strategaeth.

1. **Cyflogres Gydweithredol**

Canlyniad: Sicrwydd Sylweddol heb unrhyw argymhellion gan fod rheoliadau da mewn grym.

* 1. **Fframwaith Perfformiad ar gyfer y Cynllun Heddlu a Throseddu**

Cynghorodd JM nad oedd sicrwydd rhesymol o gwmpas y fframwaith, a dywedodd hefyd bod heddluoedd eraill yn edrych ar fethodoleg Dyfed-Powys gyda golwg ar efelychu’r fframwaith. Roedd yr argymhellion a wnaed yn ymwneud â’r dangosfyrddau a’r angen i gynnwys data gan heddluoedd eraill i nodi lle mae angen gwella.

Awgrymodd y CC fod y Pwyllgor yn enwebu arweinydd y Cyd-bwyllgor Archwilio ar berfformiad ac i’r aelodau ystyried mynychu Bwrdd Atebolrwydd yr Heddlu i weld y dangosfyrddau ar waith. Cynghorodd y PSC fod hwn yn faes yr ydym yn canolbwyntio arno mewn perthynas â rheoli perfformiad strategol ac mae hyn wedi’i godi gan AHGTAEF. Ychwanegodd CHTh fod angen i’r Heddlu gael ei gydnabod am y gwaith maen nhw wedi’i wneud mewn perthynas â pherfformiad, ond mae’r trosolwg strategol yn faes y mae angen iddynt ganolbwyntio arno, gan awgrymu bod crynodeb data’n un ffordd o symud hyn ymlaen.

**A9 2023/24: Y Cyd-bwyllgor Archwilio i ystyried cael arweinydd perfformiad.**

* 1. **Asedau Sefydlog Cydweithredol**

Canlyniad: Adolygiad da gyda sicrwydd sylweddol ac argymhellion o gwmpas gweithdrefnau gwaredu a nodwyd yn wreiddiol mewn adolygiad yn 2021 a roddodd sicrwydd cyfyngedig, felly mae cynnydd wedi’i wneud.

1. **Adroddiad Archwilio Mewnol 2022/2023**

Dywedodd JM wrth y Cyd-bwyllgor Archwilio fod yr adroddiad dal ar ffurf ddrafft, ac ni ellir ei gymeradwyo hyd nes bydd yr adroddiad OLEO y soniwyd amdano uchod wedi’i gwblhau. Mae’n annhebygol y bydd cwblhau’r adroddiad hwnnw’n effeithio ar yr adroddiad trosfwaol hwn sydd ar hyn o bryd yn adrodd 8 sicrwydd sylweddol, 7 sicrwydd rhesymol a 2 sicrwydd cyfyngedig.

1. **2023/2024 Cynllun Archwilio Mewnol – Adroddiad Cynnydd**

Dywedodd ND fod llawer o waith wedi’i gyflawni er mwyn dyddiadura gwaith a bod hyder yn uchel y bydd yr holl archwiliadau’n cael eu cwblhau erbyn 31 Mawrth 2024. Holodd y Cadeirydd pa un ai a oedd unrhyw faterion o ran adnoddau ar hyn o bryd. Dywedodd JM nad oedd unrhyw faterion ar hyn o bryd gan fod swyddogion ychwanegol wedi’u penodi.

1. **Diweddariad AHGTAEF**

Nododd GM fod llawer o gamau gweithredu wedi’u marcio’n wyrdd ond yn disgwyl cymeradwyaeth gan AHGTAEF. Mae’r ArolRJ yn paratoi adroddiad ar gyfer pob bwrdd strategol unigol. Nodwyd fod y camau gweithredu Stelcio ac Aflonyddu’n heb eu cwblhau a bod hyn wedi bod yn mynd ymlaen ers 2017, a oedd yn achos pryder gan ei fod wedi’i nodi fel un o flaenoriaethau’r Prif Gwnstabl. Cynghorwyd y Cyd-bwyllgor Archwilio fod yr adroddiad terfynol ar fin cael ei gyhoeddi ond bod hwn yn faes a fydd yn parhau.

Cynghorodd CHTh fod ei swyddfa wedi cynnal adolygiad craffu dwys o’r maes hwn, ond mae’r oedi o ran llofnodi’n gorwedd gydag AHGTAEF yn y bôn gan eu bod nhw’n cymryd amser i ddod nôl at yr Heddlu.

1. **Risgiau Corfforaethol Sylweddol yr Heddlu**

Dywedodd GM fod y perygl Rheoli Gwybodaeth wedi’i herio sawl gwaith ac y byddai ymchwiliad pellach yn digwydd lle bydd y perygl yn cael ei ystyried yn fanwl i sefydlu pa un ai a yw dal yn berygl a bod popeth yn gywir. Mewn perthynas â pheryglon eraill, mae Arweinwyr wedi’u herio sawl gwaith i gadarnhau bod y perygl yn parhau.

Mewn perthynas â Rheoli Gwybodaeth, bydd ymchwiliadau’n cael eu cynnal mewn perthynas â phrosesau mewn ymdrech i wneud gwelliannau. Aeth GM yn ei flaen i ddweud bod dal rhai peryglon sydd allan o’n rheolaeth, er enghraifft, Hyfforddiant Iechyd a Diogelwch, lle’r oedd penderfyniadau a wneir gan y Coleg Plismona’n effeithio ar allu’r Heddlu i gyflwyno’r hyfforddiant. Mae dewisiadau eraill yn cael eu harchwilio.

Holodd y Cadeirydd pa waith oedd yn cael ei wneud mewn perthynas ag adnoddau TG. Cadarnhaodd CHTh fod recriwtio’n heriol yn gyffredinol a bod camau’n cael eu cymryd er mwyn ceisio ei gwneud hi’n ddeniadol i ddod i weithio inni. Yn ogystal, mae angen inni ystyried sut yr ydym yn cadw staff oherwydd yr ydym wedi gweld nifer yn gadael y sefydliad. Ychwanegodd y CC fod Adolygiad yr Heddlu wedi mynd i’r afael â rhai o’r strwythurau o fewn TG a bod pum swydd yn cael eu hysbysebu ar hyn o bryd, ac mae’r sefydliad yn edrych ar ffyrdd gwahanol o ddenu ymgeiswyr posibl.

Holodd y Cadeirydd pa un ai a oedd perygl mewn perthynas â Rheoli Gwybodaeth o gwmpas methiant i fodloni amserlenni rhyddid gwybodaeth a cheisiadau gwrthrych am wybodaeth, a ddylai gael eu hychwanegu i’r gofrestr risg. Nododd FM fod cofrestr risg wedi’i datblygu ar lefel adrannol er mwyn cofnodi’r peryglon hyn.

**A10 2023/24: Y PW a GM i gwrdd er mwyn trafod y pryderon mewn perthynas â Rheoli Gwybodaeth a pha un ai a ddylid dwysáu hyn i’r gofrestr risg.**

1. **Risgiau Sylweddol SCHTh**

Nododd NE fod dau risg dal yn sylweddol. Roedd un mewn perthynas â chanolfannau cyfeirio ymosodiadau rhyw sy’n ymwneud â’r model ariannu, fodd bynnag, bydd mwy o wybodaeth ar gael yng nghyfarfod nesaf y Cyd-bwyllgor Archwilio gan fod cyfarfod wedi’i gynnal yn ddiweddar er mwyn trafod cyllid ac roedd cyfarfod arall wedi’i drefnu ar gyfer mis Awst. Roedd yr ail risg sylweddol yn ymwneud â gwasanaeth Goleudy, sydd dal yn risg mewn perthynas â’r anallu i ddarparu data perfformiad perthnasol.

Codwyd pwynt ychwanegol gyda’r Pwyllgor mewn perthynas â Dyfarniadau Cyflog yr Heddlu, sy’n gymysgedd o risg a phroblem. Mae’r elfen risg yn ymwneud â’r ffaith nad yw dyfarniad Cyflog Staff yr Heddlu wedi’i gytuno eto, ond gan fod dyfarniad Swyddogion Heddlu wedi’i gytuno, mae hyn yn broblem. Nododd y CHTh ei fod yn eistedd ar Gyngor Staff yr Heddlu ac roedd y cyfarfod nesaf wedi’i drefnu ar gyfer mis Medi, ac mae’n debygol y bydd y dyfarniad Cyflog Staff yn cyfateb i Ddyfarniad Cyflog Swyddogion.

Dywedodd GM fod yr Heddlu’n monitro Goleudy’n rheolaidd er nad yw ar Gofrestri Risg yr Heddlu.

1. **Gweithgarwch Twyll**

Cynghorwyd y Pwyllgor na fu unrhyw weithgarwch twyll ers y cyfarfod diwethaf.

1. **Diweddariad yr Aelodau**

Cynghorodd y Cadeirydd ei fod wedi mynd i’r Grŵp Ystadau Strategol yn ddiweddar ac wedi mynegi pryderon mewn perthynas ag adnoddau. Mae’r Pennaeth Ystadau yn arbennig yn wybodus iawn, a’r perygl yw colli gwybodaeth os na fydd o gwmpas. Dywedodd FS ei fod wedi mynd i grwpiau TG ers y cyfarfod diwethaf a bydd yn adrodd yn ôl yn fanylach mewn cyfarfod yn y dyfodol.

**A11 2023/24: Cyflwyno rhestr o gyfarfodydd y caiff aelodau o’r Cyd-bwyllgor Archwilio eu mynychu yn y cyfarfod nesaf.**

|  |
| --- |
| PENDERFYNIADAU’N CODI O GYFARFOD 26 GORFFENNAF 2023 |
| Rhif y Penderfyniad | Crynodeb o’r Penderfyniad | Cynnydd |
| 1 | Derbyniwyd bod cofnodion y cyfarfod a gynhaliwyd ar 28 Mawrth 2023 yn gofnod cywir gan y Pwyllgor.  | Cwblhawyd  |

|  |  |
| --- | --- |
|  | CRYNODEB O’R CAMAU GWEITHREDU O GYFARFOD 26 GORFFENNAF 2023) |
| **Rhif y Cam Gweithredu** | **Crynodeb o’r Cam Gweithredu** | **I’w Ddatblygu Gan** | **Cynnydd** |
| A1 | Bod cynllun gwaith y Cyd-bwyllgor Archwilio’n cael ei gyflwyno ym mhob cyfarfod.  | NE | Wedi’i gwblhau Ar yr agenda |
| A2 | Bod cyfarfod yn cael ei sefydlu rhwng y Pwyllgor a’r Archwilwyr.  | NE | Yn parhau |
| A3 | Bod y gair ‘sicrhau’ a gynhwysir yn y cylch gorchwyl mewn perthynas â gwerth am arian yn cael ei newid i ‘goruchwylio’. | PW | Wedi’i gwblhau |
| A4 | Bod cynnydd yn erbyn yr argymhellion a gynhwysir o fewn yr adroddiad ISA260 yn cael ei adrodd yn ôl i’r Pwyllgor. | CC | Yn parhau  |
| A5 | Terfynir y dyddiad ar gyfer y seminar cyllid. | NE | Wedi’i gwblhau |
| A6 | Codi oedi o ran derbyn ymatebion i adroddiadau archwilio mewnol cydweithredol gan heddluoedd eraill yn y cyfarfod Cymru Gyfan nesaf ar Gyd-bwyllgorau Archwilio. | Cadeirydd/PW | Yn parhau |
| A7 | Y PW ac ND i gwrdd â TIAA i archwilio’r manylion tu ôl i’r sylwadau o fewn yr adroddiad Dilynol cyn cyfarfod nesaf y Grŵp Llywodraethu Archwilio.  | PW/ND | Wedi’i gwblhauMae diweddariadau ar bob argymhelliad wedi’i dderbyn a’i rannu â TIAA |
| A8 | Ystyried y terfynau amser ar gyfer datblygu strategaeth rheoli data tymor hir a’u diwygio os oes angen. | CC | Yn parhau  |
| A9 | Y Cyd-bwyllgor Archwilio i ystyried cael arweinydd perfformiad.  | PW/Cadeirydd | Yn parhau  |
| A10 | Cyflwyno rhestr o gyfarfodydd y caiff aelodau o’r Cyd-bwyllgor Archwilio eu mynychu yn y cyfarfod nesaf. | PW/GM |  |
| A11 | Y PW a GM i gwrdd er mwyn trafod y pryderon mewn perthynas â Rheoli Gwybodaeth a pha un ai a ddylid dwysáu hyn i’r gofrestr risg. | NE | Wedi’i gwblhau ar yr agenda  |